b'\n_START_ARTICLE_\nJaromir av B\xc3\xb6hmen\n_START_SECTION_\nBakgrunn\n_START_PARAGRAPH_\nJaromir var neste eldste s\xc3\xb8nn av Boleslav II. Moren kan ha v\xc3\xa6rt den ene eller andre av farens to hustruer: Enten Adiva eller Emma av M\xc4\x9bln\xc3\xadk.\n_START_SECTION_\nFrem og tilbake om hertugtronen\n_START_PARAGRAPH_\nUnder storebroren Boleslav III m\xc3\xa5tte Jaromir flykte med sin mor og lillebroren Old\xc5\x99ich til Regensburg._NEWLINE_Hertug i 1003: I 1003 gjorde Jaroslav oppr\xc3\xb8r mot Boleslav III. Boleslav var imidlertid ikke istand til \xc3\xa5 sikre tronen, og B\xc3\xb6hmen ble okkupert av Boles\xc5\x82aw I av Polen. Jaromir og hans bror Oldrich fikk milit\xc3\xa6r st\xc3\xb8tte fra den tyske kongen Henrik II, mot l\xc3\xb8fte om \xc3\xa5 gj\xc3\xb8re B\xc3\xb6hmen til tysk vassalstat. Han forble Henik trofast i de p\xc3\xa5f\xc3\xb8lgende \xc3\xa5r; han deltok i felttogene mot milzenerne i 1004 s\xc3\xa5vel som mot polakkene i 1005 og 1010._NEWLINE_Hertug 1004-1012:_NEWLINE_I 1004 erobret Jaromir Praha fra polakkene med tysk hjelp, og ble innsatt som hertug. Polakkene beholdt imidlertid kontrollen over M\xc3\xa4hren, Schlesien og Lausitz. _NEWLINE_I 1012 ble Jaromir styrtet av sin bror Oldrich og kastrert. Han flyktet da i landflyktighet, til ingen mindre enn Boles\xc5\x82aw i Polen. Senere i 1012 avslo keiser Henrik II personlig Jaromir b\xc3\xb8nn om \xc3\xa5 bli gjeninnsatt._NEWLINE_Hertug  1033-1034: I 1033 vendte Jaromir overraskende tilbake med en h\xc3\xa6r og tok tilbake tronen. Dette skjedde med st\xc3\xb8tte fra keiser Konrad II av Det tysk-romerske rike. Men allerede \xc3\xa5ret etter ble imidlertid Old\xc5\x99ich gjeninnsatt av sin s\xc3\xb8nn Bretislav. _NEWLINE_Jaromir ble holdt fanget i Lysa til han ble drept i 1035, et \xc3\xa5r etter Old\xc5\x99ich. Snikmorderen var fra Vr\xc5\xa1ovci-klanen.'